Source: https://octavpelin.wordpress.com/2012/09/19/
Timestamp: 2020-02-26 01:59:25+00:00

Document:
19 | septembrie | 2012 | Octavpelin's Weblog
DOI REPREZENTANTI AI PNT-CD,MIHAI GRIGORIU SI RADU RIZESCU AU DEPUS LA BEC O CONTESTATIE IMPOTRIVA INSCRIERII ELECTORALE ARD,DATORITA IMPOSTORULUI AURELIAN PAVELESCU!
Doi reprezentanţi ai PNŢCD, Mihai Grigoriu şi Radu Rizescu, au depus la BEC, luni, o contestaţie împotriva înscrierii alianţei electorale ARD, menţionând că Aurelian Pavelescu, semnatar al protocolului Alianţa România Dreaptă (ARD) din partea PNŢCD, nu este preşedinte al formaţiunii, informează Mediafax.
„Semnătura domnului Aurelian Pavelescu pentru PNŢCD este nelegală, nelegitimă şi neautorizată”, susţin iniţiatorii contestaţiei.
Potrivit acestora, existenţa unei semnături nevalabile atrage după sine respingerea cererii de înregistrare a acestei alianţe electorale.
Ei susţin că Aurelian Pavelescu nu este reprezentativ pentru PNŢCD.
BEC a adoptat Regulamentul de organizare şi funcţionare a birourilor şi oficiliilor electorale pentru alegerile parlamentare din decembrie şi a admis protocolul de constituire a Alianţei electorale ARD şi protocolul de constituire a alianţei electorale USL.
Etichete:DATORITA IMPOSTORULUI AURELIAN PAVELESCU!, DOI REPREZENTANTI AI PNT-CD AU DEPUS LA BEC O CONTESTATIE IMPOTRIVA INSCRIERII ARD
SUSTINERE TOTALA A MINISTRULUI JUSTITIEI MONA PIVNICERU DE CATRE PREMIERUL VICTOR PONTA IMPOTRIVA PROCURORILOR”BASISTI”SI „MACOVISTI”!
Premierul Victor Ponta a asigurat-o din nou miercuri pe Mona Pivniceru, ministrul Justiţiei, că are sprijinul Guvernului în procedura numirii noului procuror general al României şi a procurorului-şef al DNA.
„Premierul are un rol foarte scăzut (în procedura de numire – n.r.), în schimb, ministrul Justiţiei are un rol predominant, sigur, alături de preşedintele României, în problema selectării şi nominalizării noului procuror general şi a noului procuror-şef al DNA. Doamnă ministru, aşa cum aţi discutat cu secretarul general al Comisiei Europene, veţi discuta şi cu comisarul Reding – procedură transparentă şi deschisă, după care, sigur, propuneri la CSM şi decizia finală aparţine preşedintelui. Am încredere totală şi aveţi sprijinul nostru pentru a merge pe procedurile pe care le-aţi agreat cu CE”, i-a spus Ponta ministrului Pivniceru la începutul şedinţei de guvern.
El a acuzat fosta guvernare că a schimbat legea cu privire la procedura de numire, întrucât ministrul de atunci al Justiţiei (Monica Macovei – nr.) „şi-a dorit mai multă putere”.
„Constat acum că, după ce, în legea iniţială, procedurile erau mai clare, în 2005, ministrul de atunci al Justiţiei a vrut mai multă putere şi să influenţeze justiţia şi a schimbat legea şi l-a băgat pe ministrul Justiţiei în procedură. Acum probabil acelaşi fost ministru şi cu cei care sunt apropiaţi nu mai agreează regula, dar eu vă rog pe dvs. să fiţi cu mintea de judecător, nu cu mintea de politician demagog şi să mergeţi exact pe ceea ce aţi discutat cu reprezentanţii CE, pentru a avea propuneri foarte bune, independente şi pentru ca Parchetul să funcţioneze în continuare cât mai departe de influenţele şi de controlul politic”, a afirmat premierul.
Potrivit Legii 303/2004, procurorul general şi şeful DNA erau numiţi de preşedintele României, la propunerea CSM, cu recomandarea ministrului Justiţiei.
După modificarea din 2005 făcută de Monica Macovei, ministrul Justiţiei face propunerile, CSM dă un aviz consultativ iar preşedintele numeşte. Această lege, cu această modificare, funcţionează şi în prezent, dar nu mai e pe placul lui Macovei şi a iluştrilor de la CSM.
Etichete:SUSTINERE TOTALA A MINISTRULUI JUSTITIEI MONA PIVNICERU DEIN PARTEA PREMIERULUI VICTOR PONTA IMPOTRIVA PROCURORILOR"BASISTI"SI "MACOVISTI!"
CORBII LUI BASESCU DE LA CCR POT ATACA HOTARARILE PARLAMENTULUI!
Judecătorii CCR vor putea ataca hotărârile Parlamentului.
Judecătorii CCR au decis că hotărârile Parlamentului vor putea fi atacate la Curtea Constituţională.
Pe 18 iulie, Senatul a adoptat legea de aprobare a OUG privind funcţionarea Curţii Constituţionale în varianta Camerei Deputaţilor.
Respectiva Ordonanţă a modificat competenţa Curţii Constituţionale, în sensul că nu se mai poate pronunţa pe deciziile Parlamentului.
Tot miercuri, judecătorii CCR au decis să amâne pentru 26 septembrie pronunţarea asupra legii care dă Parlamentului dreptul de a decide cine va reprezenta România la Bruxelles.
Etichete:CORBII LUI BASESCU DE LA CCR POT ATACA HOTARARILE PARLAMENTULUI!
DEMISUL SI IMPOSTORUL PENAL TRAIAN BASESCU NU MAI ESTE COMANDAT DE NAVA!
Lui Traian Băsescu i-a expirat brevetul de comandant de navă, fiind nevoit să urmeze cinci săptămâni de cursuri pentru reînnoirea brevetului, în cazul în care mai dorește să-și păstreze meseria, după cum s-a exprimat în campania electorală pentru referendum.
Directorul CERONAV, Ovidiu Cupşa, a declarat, pentru „Ziua de Constanţa”, că preşedintele Traian Băsescu trebuie să urmeze cinci săptămâni de cursuri pentru reînnoirea brevetului de comandant de navă.
Cupşa a precizat că începând cu data de 30 august a.c. au început să expire cursurile iar preşedintele va trebui să le reînnoiască în cazul în care va mai dori să navigheze.
„Din data de 30 august au început să expire pe rând cursurile IMO ale preşedintelui. A expirat valabilitatea brevetului de comandant, cursul de tancuri, iar pe 18 septembrie şi cursul GMDSS (electronic service la bordul navei). Până la sfârşitul lunii octombrie vor expira toate cele zece cursuri din pachetul managerial A pe care preşedintele trebuie să-l obţină pentru reînnoirea brevetului”, a spus Cupşa.
Pachetul managerial A este format din alte zece cursuri, care se întind pe durata a cinci săptămâni de studiu.
„Am avut grijă ca o dată la cinci ani să fac cursurile, să îmi iau atestările pentru reînnoirea brevetului”, spunea preşedintele în campania electorală pentru referendum.
Etichete:DEMISUL SI IMPOSTORUL PENAL TRAIAN BASESCU NU MAI ESTE COMANDANT DE NAVA!
IN MEMORIAM ROMULUS VULPESCU-DUMNEZEU SA-L ODIHNEASCA!
Distinsul poet şi traducător Romulus Vulpescu, care a încetat din viaţă la vârsta de 79 de ani, a lăsat în urmă un mare regret pe care o serie de confraţi – academicieni, scriitori, critici literari, eseişti – l-au exprimat, miercuri, în emoţionante declaraţii acordate AGERPRES.
Etichete:IN MEMORIAM ROMULUS VULPESCU.DUMNEZEU SA-L ODIHNEASCA!
VICTIOOR PONTA LA B1 TV:INTRE MINE SI BASESCU ESTE O INCOMPATIBILITATE PERSONALA FUNDAMENTALA!
Premierul Victor Ponta a declarat marţi că preşedintele Traian Băsescu nu s-a schimbat astfel încât să poată „coabita” şi a insistat asupra unei „incompatibilităţi personale fundamentale” cu acesta, dar şi-a exprimat speranţa că se va putea evita o nouă criză politică.
„Este o realitate, dincolo de aceste reguli neclare, că între preşedintele Băsescu şi mine este o incompatibilitate personală fundamentală. Sigur că mi-e mult mai uşor să coabitez cu domnul Antonescu sau cu alţi oameni de care mă apropie ceva, sigur că antipatia personală e importantă între doi oameni politici şi de aceea trebuie să facem nişte reguli mai clare, pentru că atunci când se întâmplă cum s-a întâmplat acum, când domnul Băsescu şi cu mine, care nu ne putem împăca în niciun fel, să avem totuşi nişte reguli. (…) Neexistând aceste reguli, domnia sa a venit peste activitatea mea, a Guvernului, eu, împreună cu Parlamentul, l-am suspendat şi am avut criza. Sper să nu mai avem în viitor”, a spus Victor Ponta la B1.
Întrebat dacă preşedintele Băsescu s-a schimbat astfel încât să fie posibilă o „coabitare” cu premierul, Ponta a răspuns că şeful statului „nu s-a schimbat absolut deloc”.
În ceea ce priveşte posibilitatea unei noi suspendări, premierul a lăsat să se înţeleagă că nu urmăreşte o repetare a scenariul din vară. „Următoarea suspendare, când îl vom suspenda pe domnul Antonescu sau cum?”, a replicat Victor Ponta
Etichete:VICTOR PONTA LA B1TV:INTRE BASESCU SI MINE ESTE O INCOMPATIBILITATE PERSONALA FUNDAMENTALA!
REFORMA UE:MINISTRII DE EXTERNE DIN 11 STATE DIN CELE 27 TARI MEMBRE ALE UE PROPUN UN PRESEDINTE UNIC SI O ARMATA UNICA!
Miniştrii de externe din 11 state din cele 27 ţări membre ale Uniunii Europene au propus o serie de reforme destinate să schimbe faţa UE: un preşedinte ales prin vot direct, un Minister de Externe, o viză de intrare unică în spaţiul comunitar şi, posibil, formarea unei armate unice, relatează miercuri media britanice, citând publicserviceeurope.com.
‘Pentru ca Europa să fie un actor real şi un lider global, ea trebuie să aibă o structură puternică a instituţiilor’, se menţionează în declaraţia comună a miniştrilor de externe din Germania şi Polonia, Guido Westerwelle, respectiv Radoslaw Sikorski. Pentru aceasta este nevoie de un preşedinte, care să fie ales în mod direct şi care să desemneze personal membrii unui prezumtiv ‘guvern european’.
Nu toate cele 11 ţări reprezentate de şefii diplomaţiilor lor la forumul de la Varşovia au susţinut ideea înfiinţării unei armate unice a UE, de aceea documentul final face referiri prudente la o astfel de posibilitate. ‘Scopul este de a crea o politică unică europeană de apărare, care să includă eforturile comune în domeniul apărării, inclusiv prin crearea unei pieţe unice de armament. Pentru unele ţări membre ale grupului, acest lucru va însemna în timp crearea unei armate europene unice’, se afirmă în declaraţia finală.
După cum menţionează presa britanică, apariţia unui plan de centralizare a puterii în UE va amplifica tendinţele în favoarea desfăşurării unui referendum în Marea Britanie privind prezenţa ţării în structurile europene pentru care pledează parlamentari din partea Partidului Conservator la putere
Etichete:REFORMA UE:MINISTRII DE EXTERNE DIN 11 STATE DIN CELE 27 PROPUN UN PRESEDINTE UNIC SI O ARMATA UNICA!

References: CSM 
 CSM 
 CCR 
 CCR 
 CCR 
 CCR 
 CCR